
Ministru kabineta noteikumi Nr. 2
Rīgā 2026. gada 13. janvārī (prot. Nr. 1 15. §)
Grozījumi Ministru kabineta 2023. gada 21. novembra noteikumos Nr. 676 "Eiropas Savienības kohēzijas politikas programmas 2021.–2027. gadam 4.3.6. specifiskā atbalsta mērķa "Veicināt nabadzības vai sociālās atstumtības riskam pakļauto cilvēku, tostarp vistrūcīgāko un bērnu, sociālo integrāciju" 4.3.6.5. pasākuma "Atbalsta pasākumi bērniem ar uzvedības vai atkarību problēmām un to ģimenēm" īstenošanas noteikumi"
Izdoti saskaņā ar Eiropas Savienības fondu 2021.–2027. gada plānošanas perioda vadības likuma 19. panta 6. un 13. punktu
· Izdarīt Ministru kabineta 2023. gada 21. novembra noteikumos Nr. 676 "Eiropas Savienības kohēzijas politikas programmas 2021.–2027. gadam 4.3.6. specifiskā atbalsta mērķa "Veicināt nabadzības vai sociālās atstumtības riskam pakļauto cilvēku, tostarp vistrūcīgāko un bērnu, sociālo integrāciju" 4.3.6.5. pasākuma "Atbalsta pasākumi bērniem ar uzvedības vai atkarību problēmām un to ģimenēm" īstenošanas noteikumi" (Latvijas Vēstnesis, 2023, 230. nr.; 2024, 146. nr.; 2025, 134. nr.) šādus grozījumus:
· 1. Izteikt 4.2.2. apakšpunktu šādā redakcijā:
· "4.2.2. nacionālais rādītājs – prevencei un atbalsta pakalpojumu ieviešanai īstenoto izmēģinājumprojektu skaits – 3."
· 2. Izteikt 14.1. apakšpunktu šādā redakcijā:
· "14.1. šo noteikumu 3.3. un 3.4. apakšpunktā minētajai mērķa grupai pieejamās un nepieciešamās atbalsta sistēmas un pakalpojumu izvērtēšana, kā arī pašvaldībās pieejamā atbalsta pakalpojumu groza izstrāde;".
· 3. Izteikt 21.1. apakšpunktu šādā redakcijā:
· "21.1. šo noteikumu 22.1 punktā minēto atbalsta pakalpojumu grozu;".
· 4. Izteikt 22. punktu šādā redakcijā:
· "22. Šo noteikumu 14.1. apakšpunktā minēto atbalstāmo darbību, izņemot pašvaldībās pieejamā atbalsta pakalpojumu groza izstrādi, īsteno finansējuma saņēmēja piesaistīts pakalpojuma sniedzējs, kas:
· 22.1. veic izvērtējumus par šo noteikumu 3.3. un 3.4. apakšpunktā minētajai mērķa grupai pieejamā atbalsta sistēmu un jaunu pakalpojumu ieviešanu Latvijā un izstrādā, kā arī, ja nepieciešams, aktualizē atbalsta pakalpojumu katalogu un ceļa kartes;
· 22.2. veic sabiedriskās domas pētījumus par šo noteikumu 3.3. un 3.4. apakšpunktā minētajai mērķa grupai nepieciešamajiem atbalsta pakalpojumiem un bērnu profesionālās ievirzes un nodarbinātības veicināšanu."
· 5. Papildināt ar 22.1 punktu šādā redakcijā:
· "22.1 Šo noteikumu 14.1. apakšpunktā minēto pašvaldībās pieejamā atbalsta pakalpojumu grozu izstrādā un, ja nepieciešams, aktualizē finansējuma saņēmējs."
· 6. Izteikt 25.1. apakšpunktu šādā redakcijā:
· "25.1. izstrādā un īsteno izglītojošu un informatīvu pasākumu plānu bērnu uzvedības vai atkarību problēmu vai to attīstības risku novēršanai vai mazināšanai un psihoemocionālā atbalsta nodrošināšanai;".
· 7. Svītrot 25.2. apakšpunktu.
· 8. Izteikt 25.4. apakšpunktu šādā redakcijā:
· "25.4. izstrādā šo noteikumu 3.4. apakšpunktā minētajai mērķa grupai paredzētā sociālā mentora pakalpojuma aprakstu (turpmāk – sociālā mentora pakalpojums) un sociālā mentora kompetences pilnveides programmu, organizē sociālo mentoru mācības un īsteno izmēģinājumprojektu sociālā mentora pakalpojuma aprobācijai, izvērtē tā rezultātus un, ja nepieciešams, pilnveido pakalpojuma aprakstu un kompetences pilnveides programmu. Izmēģinājumprojekta īstenošanā pakalpojuma sniedzējs var sadarboties ar pašvaldību sociālajiem dienestiem visos Latvijas plānošanas reģionos."
· 9. Izteikt 26.2. apakšpunktu šādā redakcijā:
· "26.2. finansējuma saņēmējs, kas izstrādā atbalsta pakalpojuma aprakstu šo noteikumu 3.1. apakšpunktā minētajiem speciālistiem un īsteno izmēģinājumprojektu atbalsta pakalpojuma aprobācijai, izvērtē tā rezultātus un, ja nepieciešams, pilnveido atbalsta pakalpojuma aprakstu;".
· 10. Papildināt ar 26.3. apakšpunktu šādā redakcijā:
· "26.3. finansējuma saņēmēja piesaistīts pakalpojuma sniedzējs, kas šo noteikumu 3.1. apakšpunktā minētajiem speciālistiem izstrādā mācību programmu vecāku, audžuģimeņu, aizbildņu un jauniešu sagatavošanai šo noteikumu 3.3. un 3.4. apakšpunktā minētās mērķa grupas personu konsultēšanas darbam un organizē speciālistu mācības."
· 11. Svītrot 27.4. apakšpunktu.
· 12. Izteikt 27.5. apakšpunktu šādā redakcijā:
· "27.5. izstrādā mācību programmu multidisciplinārā atbalsta pakalpojuma īstenošanā iesaistītajiem šo noteikumu 3.1. apakšpunktā minētajiem speciālistiem un atbalsta personām un organizē to mācības;".
· 13. Izteikt 28. punktu šādā redakcijā:
· "28. Šo noteikumu 14.2.1., 14.2.3., 14.2.4. un 14.3. apakšpunktā minēto atbalstāmo darbību īstenošanas un maksājuma pieprasījumu sagatavošanas nolūkā finansējuma saņēmēja piesaistīts pakalpojuma sniedzējs veic šo noteikumu 3.1. apakšpunktā minētās mērķa grupas personu atbilstības pārbaudi iesaistei šo noteikumu 23.3., 26.1., 26.3. un 27.5. apakšpunktā minētajās mācībās un šo noteikumu 27.1. apakšpunktā minētajos pasākumos, kā arī veic minēto personu identificēšanu un uzskaiti, norādot vārdu, uzvārdu, specialitāti, citu personas datus nesaturošu informāciju, un iesniedz finansējuma saņēmējam šo noteikumu 33.9.2. apakšpunktā minētās personu atbilstības pēcpārbaudes veikšanai nepieciešamos datus."
· 14. Izteikt 29. punktu šādā redakcijā:
· "29. Šo noteikumu 14.2.1., 14.2.2., 14.2.3. un 14.3. apakšpunktā minēto atbalstāmo darbību īstenošanas un maksājuma pieprasījumu sagatavošanas nolūkā finansējuma saņēmēja piesaistīts pakalpojuma sniedzējs veic šo noteikumu 3.4. apakšpunktā minētās mērķa grupas personu atbilstības pārbaudi iesaistei šo noteikumu 23.4., 25.4. un 27.6. apakšpunktā minētajā izmēģinājumprojektā, kā arī veic minēto personu identificēšanu un uzskaiti, norādot vārdu, uzvārdu, personas kodu, citu personas datus nesaturošu informāciju, un iesniedz finansējuma saņēmējam šo noteikumu 33.9.2. apakšpunktā minētās personu atbilstības pēcpārbaudes veikšanai nepieciešamos datus."
· 15. Izteikt 30.2. apakšpunktu šādā redakcijā:
· "30.2. šo noteikumu 25.4. apakšpunktā minēto sociālo mentoru atbilstības pārbaudi iesaistei šo noteikumu 25.4. apakšpunktā minētajās mācībās, kā arī veic minēto personu identificēšanu un uzskaiti, norādot vārdu, uzvārdu, personas kodu, citu personas datus nesaturošu informāciju, un iesniedz finansējuma saņēmējam šo noteikumu 33.9.2. apakšpunktā minētās personu atbilstības pēcpārbaudes veikšanai nepieciešamos datus."
· 16. Izteikt 33.2. apakšpunktu šādā redakcijā:
· "33.2. piesaistot šo noteikumu 14. punktā norādīto atbalstāmo darbību veikšanai nepieciešamo personālu vai īstenojot iepirkumus, nodrošina, ka projekta īstenošanas laikā tiek ievēroti interešu konflikta, korupcijas un krāpšanas novēršanas nosacījumi, vismaz paredzot, ka projekta vadībā un īstenošanā iesaistītais personāls ir informēts par korupcijas un interešu konflikta novēršanas jautājumiem un krāpšanas pazīmēm, pienākumu ziņot, ja radušās aizdomas, kā arī ir informēts par ziņotāju aizsardzību atbilstoši Trauksmes celšanas likumam;".
· 17. Izteikt 33.9.2. apakšpunktu šādā redakcijā:
· "33.9.2. pēcpārbaudi pakalpojuma sniedzēja veiktajai šo noteikumu 3.1., 3.3., 3.4., 25.4. un 27.5. apakšpunktā minētās mērķa grupas, atbalsta personu un sociālo mentoru atbilstības pārbaudei, apstrādājot pakalpojuma sniedzēja iesniegtos atbilstības pārbaudei nepieciešamos šo noteikumu 27.7. apakšpunktā, 28., 29. un 30. punktā minētos personas datus;".

